**UPUTSTVO ZA PODNOSIOCE PRIJAVE/ZAHTJEVA**

|  |
| --- |
| **TRANSFER ZA FINANSIRANjE OBRAZOVANjA****Javni poziv za dodjelu sredstava za organizaciju Svečane manifestacije dodjele nagrada najboljim učenicima osnovnih i srednjih škola u Federaciji Bosne i Hercegovine iz Budžeta Federacije Bosne i Hercegovine u 2024. godini** |
| 1. | Opis problema u određenoj oblasti koja je predmet finansiranja: | Unapređivanje obrazovnog sistema u Federaciji BiH |
| 2. | Zahtjev za dodjelu sredstava za organizaciju Svečane manifestacije dodjele nagrada najboljim učenicima osnovnih i srednjih škola u Federaciji Bosne i Hercegovine – obrazac Zahtjeva | Zahtjev za dodjelu sredstava treba u potpunosti popuniti na obrascu Zahtjeva. Zahtjev treba obavezno potpisati ovlaštena osoba za zastupanje, te ovjeriti isti pečatom podnosioca zahtjeva. Staviti datum podnošenja prijave na odgovarajuće mjesto u obrascu Zahtjeva.  |
| 3. | Prilozi uz obrazac Zahtjeva | Uz popunjeni obrazac Zahtjeva potrebno je dostaviti sljedeće priloge:* Dokaz o registraciji (original ili ovjerena kopija)
* Uvjerenje o poreskoj registraciji - identifikacioni broj (original ili ovjerena kopija)
* Ugovor s bankom ili potvrda od banke sa brojem računa (podnosioca zahtjeva) iz koje se vidi ko je vlasnik navedenog računa (original ili ovjerena kopija)
* Dokazi o iskustvu u organizaciji sličnih događaja u prethodnom periodu (npr. izvještaji o prethodno realizovanim sličnim projektima/događajima ili dr. relevantni dokazi ukoliko aplikant posjeduje prethodno iskustvo u organizaciji sličnih događaja)
* Izjava odgovornog lica podnosioca zahtjeva (potpisana i ovjerena pečatom) o spremnosti da će se vizuelni identiteti, sadržaj, kao i svi drugi aspekti organizacije Svečane manifestacije, usaglasiti sa Federalnim ministarstvom obrazovanja i nauke.
 |
| 4. | Način podnošenja prijave/zahtjeva na Javni poziv | Zahtjev sa kompletnom dokumentacijom se podnosi u istoj koverti u 2 odvojena primjerka (original/ovjerena kopija i kopija) putem pošte na adresu: FEDERALNO MINISTARSTVO OBRAZOVANJA I NAUKEDr. Ante Starčevića bb (Hotel „Ero“)88000 MostarSa napomenom: „za Javni poziv za dodjelu sredstava za organizaciju Svečane manifestacije dodjele nagrada najboljim učenicima osnovnih i srednjih škola u Federaciji Bosne i Hercegovine iz Budžeta Federacije Bosne i Hercegovine u 2024. godini – ne otvarati“ |
| 5. | Prijave koje neće biti razmatrane/podržane: | * Nepotpune, neblagovremene i prijave koje ne ispunjavaju uslove ovog javnog poziva;
* Ukoliko podnosilac zahtjeva traži veći iznos sredstava od 10.000,00 KM:
* Prijave podnosilaca zahtjeva koji su u prethodnom periodu dobili sredstva od Federalnog ministarstva obrazovanja i nauke, a nisu dostavili Izvještaj o namjenskom utrošku dodijeljenih sredstava i prijave podnosilaca zahtjeva koji su sa zakašnjenjem dostavili Izvještaj o namjenskom utrošku dodijeljenih sredstava.
 |
| 6. | Ukupan iznos raspoloživih sredstava: | Ukupan iznos raspoloživih sredstava: 10.000,00 KMMaksimalna vrijednost dodijeljenih sredstava: 10.000,00 KM |
| 7. | Potencijalni podnosioci prijava, tj. koji imaju pravo da podnesu prijavu | Nevladine organizacije (sa sjedištem u Federaciji BiH) |
| 8. | Prihvatljivi troškovi, koji se mogu finansirati dodijeljenim sredstvima: | Najam sale/prostora gdje će se održati Svečana manifestacija, najam ozvučenja (za intonaciju himne, razglas za govornike/moderatora i kulturno umjetnički sadržaj), organizovanje kulturno-umjetničkog dijela Svečane manifestacije, angažovanje moderatora/voditelja, izrada i štampanje diploma i priznanja učenicima i školama sa odgovarajućim koricama, organizovanje zakuske (hrana i bezalkoholna pića), nabavka cvijeća, izrada vizuala (npr. banera) ili drugih promotivnih materijala, slanje pozivnica i dr. troškovi koji se odnose na organizaciju Svečane manifestacije. |
| 9. | Neprihvatljivi troškovi koji se ne mogu finansirati dodijeljenim sredstvima | * Plate zaposlenih (uključujući poreze i doprinose na platu),
* naknade troškova zaposlenika (npr. topli obrok, troškove prijevoza i dr.).
 |
| 10.  | Mjesto održavanja Svečane manifestacije: | **Grad: Sarajevo ili Mostar**Prostor održavanja Svečane manifestacije: treba biti kapaciteta za oko 150 učesnika. |
| 11. | Opis postupka administrativne provjere (selekcije) prijava (uslovi koje podnosioci prijave trebaju zadovoljavati kako bi mogli biti razmatrani za dodjelu budžetskih sredstava) | Administrativnom provjerom se utvrđuje ispunjavanje uslova Javnog poziva u smislu odgovarajućih korisnika sredstava, da li je prijava potpuna, da li je podnesena na odgovarajućem obrascu, da li je dostavljena sva tražena dokumentacija u tekstu Javnog poziva i obrascu Zahtjeva i drugi uslovi navedeni u tekstu Javnog poziva, obrascu Zahtjeva i ovom uputstvu. Dakle, u ovoj fazi se provjerava ispunjenost formalno-pravnih uslova za pristupanje sljedećoj fazi, koja se odnosi na ocjenjivanje zahtjeva.Ukoliko se prilikom selekcije utvrdi formalni nedostatak u smislu dostavljanja nepotpune ili neovjerene dokumentacije (izuzev obrasca Zahtjeva koji mora biti u potpunosti popunjen, potpisan i ovjeren), Ministarstvo će pozvati aplikanta putem elektronske pošte da utvrđeni nedostatak otkloni u roku od 8 dana. |
| 12. | Opis postupka odabira zahtjeva koji će biti finansirani | Ocjenu podnesenih prijava na Javni poziv, koje su ispunile formalno- pravne uslove (zadovoljile uslove selekcije), će vršiti Komisija Federalnog ministarstva obrazovanja i nauke na osnovu kriterija iz priloga Javnog poziva. |
| 13. | Opis postupka ugovaranja odabranih zahtjeva | Sa korisnikom sredstava, federalna ministrica obrazovanja i nauke će potpisati poseban ugovor o realizaciji dodijeljenih sredstava, kojim će se regulisati način i rokovi utroška sredstava i izvještavanje. |
| 14. | Opis postupka izvještavanja nakon realizacije Svečane manifestacije dodjele nagrada najboljim učenicima osnovnih i srednjih škola u Federaciji Bosne i Hercegovine | U skladu sa ugovorom o realizaciji dodijeljenih sredstava, korisnik je obavezan dostaviti izvještaj sa dokazima o namjenskom utrošku dodijeljenih sredstava. Ukoliko korisnik sredstava u roku utvrđenom u ugovoru ne dostavi Izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će poduzeti odgovarajuće mjere u skladu sa odredbama zaključenog ugovora i u skladu sa zakonom. |
| 15. | Okvirni kalendar provođenja svih postupaka | Novembar – decembar 2024. godine |
| 16. | Usaglašavanje svih aspekata organizacije Svečane manifestacije sa Federalnim ministarstvom obrazovanja i nauke | Korisnik sredstava je obavezan da vizuelne identitete, sadržaj kao i sve druge aspeke organizacije Svečane manifestacije usaglasi sa Federalnim ministarstvom obrazovanja i nauke. |
| 17. | Način komunikacije sa davaocem budžetskih sredstava tokom trajanja Javnog poziva | Način komunikacije sa davaocem budžetskih sredstava tokom trajanja Javnog poziva:Kontakt broj telefona u Sektoru za integralno obrazovanje i razvoj za ovaj javni poziv je 036/355-722Informacije se mogu dobiti radnim danima od 8.00 do 16.00 sati. |
| 18. | Način podnošenja prigovora | Objava o rokovima i načinu podnošenja prigovora na rezultate Javnog poziva će biti objavljena na web stranici Ministarstva uz rezultate Javnog poziva. |